'अल कायदा को पराजित करने के करीब है अमेरिका'  
राष्ट्रपति बराक ओबामा ने कहा कि अमेरिका अल कायदा और इसके हत्यारा नेटवर्क को पराजित करने के काफी करीब पहुंच चुका है।
राष्ट्रपति बराक ओबामा ने कहा कि अमेरिका अल कायदा और इसके हत्यारा नेटवर्क को पराजित करने के काफी करीब पहुंच चुका है।   दस साल पहले अफगानिस्तान में तालिबान का खात्मा करने के अमेरिकी अभियान में मारे गए लोगों को उन्होंने याद करते हुए यह बात कही।  9/11 के बाद अफगानिस्तान पर अमेरिकी हमले की 10 वीं बरसी के अवसर पर ओबामा ने कहा, ओसामा बिन लादेन और अल कायदा के कई अन्य नेताओं को उनके कारनामों की सजा देते हुए हम अल कायदा और उसके हत्यारे नेटवर्क को पराजित करने के काफी करीब पहुंच चुके हैं।   अमेरिकी राष्ट्रपति ने कहा, अफगानिस्तान में भारी चुनौती विद्यमान होने के बावजूद हमने तालिबान को उसके मजबूत ठिकानों से पीछे धकेल दिया है। अफगान सुरक्षा बल लगातार मजबूत हो रहा है और अफगान लोगों के पास अब अपना भविष्य संवारने का सुनहरा अवसर है।